Na osnovu člana 38 stav 1 tačka 2 Zakona o lokalnoj samoupravi ("Službeni list CG", br. 2/18, 34/19 i 38/20), člana 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20), člana 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) i člana 35 stav 1 alineja 2 Statuta Opštine Tivat ("Službeni list CG - opštinski propisi", br. 24/18 i 09/20), Odbor povjerenikа opštine Tivat, nа sјеdnici оdržаnој \_\_\_\_\_\_\_\_\_\_\_ 2022. gоdinе, dоniјеlа je

**O D L U K U**

**o izgradnji lokalnog objekta od opšteg interesa**

– trafostanice **TS 5 10/0.4kV 1x630kVA “Br.5-Donja Lastva“**,u okviru **UP 539**,na dijelu kat.par.br. **334/1 KO Donja Lastva** i **10kV kablovskih podzemnih vodova za uklapanje u 10kV mrežu**, čija trasa se prostire preko kat.parc.br.**334/1, 333/1, 395/3, 395/2 i 395/4 sve KO Donja Lastva**,u zahvatu DUP- a „Donja Lastva“ („Sl.list CG- opštinski propisi“ br. 03/13)

Član 1

Ovom Odlukom utvrđuje se izgradnja lokalnog objekta od opšteg interesa i to trafostanice TS 5 10/0.4kV 1x630kVA “Br.5-Donja Lastva“, u okviru UP 539, na dijelu kat.par.br. 334/1 KO Donja Lastva i 10kV kablovskih podzemnih vodova za uklapanje u 10kV mrežu, čija trasa se prostire preko kat.parc.br.334/1, 333/1, 395/3, 395/2 i 395/4 sve KO Donja Lastva, u zahvatu DUP- a „Donja Lastva“ („Sl.list CG- opštinski propisi“ br. 03/13).

Član 2

Predmet ove Odluke je određivanje lokacije za TS 5 10/0,4kV 1x630kVA, kao i trase kablovskih- podzemnih vodova za uklapanje u 10kV mrežu.

Predložena trasa kablovskih- podzemnih vodova 10kV planira se preko kat.parc.br. 334/1, 333/1, 395/3, 395/2 i 395/4 sve KO Donja Lastva, uzemljenje na kat.par.br. 334/1 i 333/1 KO Donja Lastva, dok je TS 5 10/0.4kV 1x630kVA predviđena je u okviru UP 539, odnosno na dijelu kat.par.br. 334/1 KO Donja Lastva, a u skladu sa situacionim planom (lokacija TS 5 i trasa 10kv kabla i pojasa za eksproprijaciju- potpuna i nepotpuna) i projektnim zadatkom dostavljenim uz zahtjev od strane investitora.

Dužina trase iznosi cca 330m.

Član 3

Izgradnja lokalnog objekta od opšteg interesa vršiće se po rješenju o odobrenju za građenje koje izdaje organ lokalne uprave nadležan za poslove uređenja prostora.

Glavni projekat trafostanice i kablovskih – podzemnih vodova izradiće se i revidovati na osnovu ove Odluke, a u skladu sa važećim tehničkim normativima, standardima i normama kvaliteta.

Član 4

Ova Odluka stupa na snagu osmog dana od dana od dana objavljivanja u "Službenom listu CG - opštinski propisi".

**Broj:\_\_\_\_\_\_\_\_\_\_**

**Tivat \_\_\_\_\_\_2022. godine**

**Odbor povjerenika**

**Predsjednik**

**Goran Sindik**

*Obrazloženje*

***Pravni osnov***

Članom 223 stav 2 Zakona o planiranju postora i izgradnji objekata (“Sl.list CG” broj 64/17, 44/18, 63/18 i 82/20) propisano je da se propisi jedinice lokalne samouprave, kojima se uređuju lokalni objekti od opšteg interesa primjenjuju do donošenja plana generalne regulacije Crne Gore u dijelu koji se odnosi na: vodovodnu, telekomunikacionu i kanalizacionu infrastrukturu, toplovode; opštinske puteve (lokalne i nekategorisane) i prateće objekte; ulice u naseljima i trgove; parking prostore, pijace; gradska groblja; podzemne i nadzemne prolaze; javne garaže; objekte distributivne mreže naponskog nivoa do 35 kV trafostanice i vodove od 110 kV ili manje, rasklopna postrojenja, javnu rasvjetu; solarne elektrane od 5 MW i manje, sportske objekte i skijaške staze sa pratećom infrastrukturom za pripremu i uređenje istih; javne i zelene površine i gradske parkove, ski-liftove, žičare koje se grade na teritoriji jedne lokalne samouprave; objekte privrednog razvoja (privredne objekte, objekte proizvodnog zanatstva, skladišta, stovarišta, robno-distributivne centre, servisne zone, slobodne zone, komunalno-servisne objekte, pumpne stanice) i objekte ruralnog razvoja (poljoprivrede, stočarstva, vinogradarstva, voćarstva i ribarstva).

Članom 8 stav 6 Odluke o izgradnji lokalnih objekata od opšteg interesa („Sl. list Crne Gore“ – opštinski propisi, broj 18/14, 42/15, 28/16 i 07/21) propisano je da odluku o izgradnji lokalnog objekta od opšteg interesa donosi Skupština opštine.

***Obrazloženje odredbi odluke***

Na inicijativu »Crnogorskog elektrodistributivnog sistema« doo Podgorica donijeta je Odluka o pristupanju izgradnji lokalnog objekta od opšteg interesa, broj: 01-333/22-382 od 04.08.2022. godine, kojom se utvrđuje pristupanje izgradnji lokalnog objekta od opšteg interesa i to trafostanice TS 5 10/0.4kV 1x630kVA “Br.5-Donja Lastva“, u okviru UP 539, na dijelu kat.par.br. 334/1 KO Donja Lastva i 10kV kablovskih podzemnih vodova za uklapanje u 10kV mrežu, čija trasa se prostire preko kat.parc.br.334/1, 333/1, 395/3, 395/2 i 395/4 sve KO Donja Lastva, u zahvatu DUP- a „Donja Lastva“ („Sl.list CG- opštinski propisi“ br. 03/13), sa nacrtom programskog zadatka broj: 09-322/22-255/11 od 04.08.2022. godine. Pomenuti akti su stavljeni na javnu raspravu.

Predmet ove Odluke je određivanje lokacije za TS 5 10/0,4kV 1x630kVA, kao i trase kablovskih- podzemnih vodova 10kV za uklapanje u 10kV mrežu.

Izgradnja lokalnog objekta od opšteg interesa vršiće se po rješenju o odobrenju za građenje, koje izdaje organ lokalne uprave nadležan za poslove uređenja prostora a na osnovu dokumentacije saglasno članu 11 Odluke o izgradnji lokalnih objekata od opšteg interesa.

Obrađivač,

Sekretarijat za uređenje prostora

PREDLAGAČ,

PREDSJEDNIK OPŠTINE,

Željko Komnenović